gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6238, del 01-04-2010 (2010/3648)

RESOLUCIÓ de 30 de març de 2010, de la Direcció General d'Administració Autonòmica, per la que es modifica la composició de la comissió de valoració del concurs de mèrits número 09/2010, per a la provisió de llocs de treball de naturalesa funcionarial, grup C, sector administració especial, educador/a d'educació especial en la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3648


Data del document
:   30-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de març de 2010, de la Direcció General d'Administració Autonòmica, per la que es modifica la composició de la comissió de valoració del concurs de mèrits número 09/2010, per a la provisió de llocs de treball de naturalesa funcionarial, grup C, sector administració especial, educador/a d'educació especial en la Conselleria d'Educació. [2010/3648]  
Vista la resolució de la Direcció General d'Administració Autonòmica, per la que es convoca concurs de mèrits número 09/2010, per a la provisió de llocs de treball de naturalesa funcionarial, grup C, sector administració especial, educador/a d'educació especial, publicada en el Diari Oficial de la Comunitat Valenciana número 6181, d'11 de gener del 2010.  
Vista així mateix la Resolució de 5 de març de 2010, de la Direcció General d'Administració Autonòmica, per la que es designen representants de les organitzacions sindicals i es modifica la composició de la comissió de valoració de l'esmentat concurs de mèrits (DOCV número 6225, de 12 de març de 2010).  
Vist que Vicente Roselló Martínez, que va ser designat membre de la comissió, incorre en causa d'abstenció, d'acord amb el que preveu l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
De conformitat amb el que disposa l'article 21 del Decret 33/1999, de 9 de març, del Consell, així com en l'article 14 del Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques, resolc:  
Únic  
Nomenar vocal secretària titular de la comissió de valoració del concurs de mèrits 09/2010, a Elena Llavata Politi, educadora d'educació especial de la Conselleria d'Educació, en substitució de Vicente Roselló Martínez.  
València, 30 de març de 2010.- La directora general d'Administració autonòmica: Carmela Cots Soler.
Diari Oficial de la Generalitat Valenciana


Sumari del DOGV 6216, del 01-03-2010 (2010/2227)

Notificació en extracte dels expedients sancionadors números ESSANC/46/2009/0230 i ESSANC/46/2009/0237.
-------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2227


Data del document
:   16-02-2010

Organisme emissor
:   Conselleria de Governació

Tipus de document
:   Anunci

Notificació en extracte dels expedients sancionadors números ESSANC/46/2009/0230 i ESSANC/46/2009/0237. [2010/2227]  
Intentada la notificació als interessats o als seus representants que a continuació es relacionen, per dues vegades, sense que aquesta s'haja pogut realitzar per causes no imputables a l'administració, de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'art. 61 del mateix text legal.  
Perquè l'interessat puga tenir coneixement íntegre de l'acte i quede constància de tal coneixement, podrà comparèixer en el termini de 10 dies des de la publicació del present anunci en el Diari Oficial de la Comunitat Valenciana, a la seu de la Direcció General de Seguretat i Protecció Ciutadana, de la Conselleria de Governació, situada al C/ Historiador Chabás, 2 de València, de dilluns a divendres en horari de 9.00 a 14.00 h.  
1. Expedient: ESSANC/46/2009/0230  
Procediment sancionador en matèria d'espectacles, establiments públics i activitats recreatives.  
Acte administratiu: acord d'iniciació  
Interessat: José Zeib Armouch  
Última adreça coneguda: C/ Poeta Altet, 22-baixos. València.  
2. Expedient: ESSANC/46/2009/0237  
Procediment sancionador en matèria d'espectacles, establiments públics i activitats recreatives.  
Acte administratiu: acord d'iniciació  
Interessat: José Emilio Seser Solaz  
Última adreça coneguda: C/ Dénia, 87-baixos. València  
València, 16 de febrer de 2010.- La directora general de Seguretat i Protecció Ciutadana: Sonia Vega Cueje.
Diari Oficial de la Generalitat Valenciana


Sumari del DOGV 6336, del 19-08-2010 (2010/8035)

Notificació de l'edicte dimanant de les actuacions del procediment d'adopció número 1089/2009.
----------------------------------------------------------------------------------------------

### Dades del document

Número de DOGV
:   6336

Data del DOGV
:   19-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8035


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de l'edicte dimanant de les actuacions del procediment d'adopció número 1089/2009. [2010/8035]  
Adopció 001089/2009  
Demandant: Generalitat Valenciana.  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte faig saber: Que en les actuacions d'adopció, seguides amb el número 001089/2009, a instàncies de la Generalitat Valenciana, Conselleria de Benestar Social, en les quals en data 1 de juliol de 2010, ha dictat la interlocutòria, que té la part dispositiva com segueix:  
«S'acorda l'adopció del menor nascut el dia 17 de desembre de 2008 per la família seleccionada.  
Una vegada siga ferma aquesta resolució, trameteu-ne un ofici al registre civil corresponent per a la inscripció de l'adopció.  
Notifiqueu aquesta resolució al Ministeri Fiscal, a l'entitat pública i als pares biològics, ometent la identitat dels adoptants i d'aquests.  
Contra aquesta resolució s'ha de preparar recurs d'apel·lació dins del termini de cinc dies des que es notifique».  
I perquè valga de notificació de forma deguda als pares biològics José Carlos Gracia Ferrera i Hortensia Hernández Hernández, el parador dels quals es desconeix, expedisc i firme aquest edicte.  
València, 1 de juliol de 2010.- El secretari: Antonio Rodríguez-Moldez Peiró.
Diari Oficial de la Generalitat Valenciana


Sumari del DOGV 6419, del 17-12-2010 (2010/13327)

Notificació d'audiència prèvia de 14 de juny de 2010, de la Unitat d'Agències de Viatges, de revocació del títol llicència d'agència de viatges.
------------------------------------------------------------------------------------------------------------------------------------------------

### Dades del document

Número de DOGV
:   6419

Data del DOGV
:   17-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13066


Organisme emissor
:   Conselleria de Turisme

Tipus de document
:   Anunci

Notificació d'audiència prèvia de 14 de juny de 2010, de la Unitat d'Agències de Viatges, de revocació del títol llicència d'agència de viatges. [2010/13107]  
Per no haver sigut possible notificar, de forma personal i directa a la interessada, l'escrit de concessió d'un termini de 15 dies per a la renovació de l'aval d'agències de viatges a l'entitat Cenalbre, SL, com a titular de l'agència de viatges Viajes Irta, és procedent la seua publicació en el Diari Oficial de la Comunitat Valenciana als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
València, 1 de desembre de 2010.- La cap de l'Àrea del Producte: Isabel Palafox Gámir.  
«L'entitat Seguros Catalana Occidente, SA, ens ha comunicat l'anul·lació de la pòlissa d'assegurança de caució N-04501215, prestada al seu dia per esta companyia a favor de l'entitat Cenalbre, SL, CIF C81081559, que correspon a la fiança que les agències de viatges hauran de mantindre en permanent vigència, segons l'article 14.1 del Decret 20/1997, d'11 de febrer, del Consell, modificat pel Decret 63/2010, de 16 d'abril, pel qual s'aprova el Reglament d'Agències de Viatges de la Comunitat Valenciana.  
Per tot el susdit, se li concedix un termini de 15 dies perquè presente davant d'esta administració la corresponent carta de pagament original justificativa del depòsit d'una nova fiança davant del Servici Territorial d'Economia, Hisenda i Ocupació, amb l'advertiment que, en cas de no fer-ho i d'acord amb l'article 11 del citat Decret 20/97, modificat pel Decret 63/2010, serà causa de revocació del títol llicència d'agència de viatges.   
València, 14 de juny 2010.- La cap de Servici d'Ordenació i Inspecció d'Empreses Turístiques: Carmen Martínez Aznar».
Diari Oficial de la Generalitat Valenciana


Sumari del DOGV 6408, del 30-11-2010 (2010/12560)

Notificació de la sentència dictada en el judici verbal número 205/2008.
------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12762


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el judici verbal número 205/2008. [2010/12542]  
Assumpte civil 000205/2008  
Jutjat de Primera Instància número 4 de Paterna.  
Judici: Judici verbal 000205/2008.  
Part demandant: Hristo Petev Bobev i Natalia Atanasova Todorova.  
Part demandada: Mariya Fomina.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Jutjat de Primera Instància número 4 de Paterna  
Actuacions de judici verbal número 205/2008  
Sentència número 34/2009  
Paterna, 26 de novembre de 2008  
Elena Lacalle Serer, jutgessa substituta del Jutjat de Primera Instància i Instrucció número 4 de Paterna, he vist aquestes actuacions que se segueixen en aquest Jutjat amb el número 205/2008 a instàncies de Natalia Atanasova Todorova i Cristo Petev Bobev, contra Mariya Fomina i s'han d'observar els següents:  
Dispositiva  
Estime la demanda presentada per Natalia Atanasova Todorova i Cristo Petev Bobev, contra Mariya Fomina i condemne la demandada esmentada, una vegada siga ferm aquesta resolució, a pagar a les persones demandants la quantitat de 1.200 euros més els interessos legals i a pagar també les costes processals.  
Contra aquesta resolució es pot interposar un recurs d'apel·lació de conformitat amb els articles 457, següents i concordants de la Llei d'Enjudiciament Civil.  
Aquesta és la meua sentència, l'original de la qual es portarà al llibre de sentències i interlocutòries definitives, deixant una testimoniança en les actuacions, que pronuncie, mane i firme».  
Publicació. La sentència anterior ha sigut llegida i publicada en el dia de la seua data per la jutgessa substituta de primera instància que la subscriu, mentre celebrava audiència pública; en done fe.  
Atés que es desconeix el domicili o la residència actuals de la part demandada, mitjançant la provisió de 21 de maig de 2010, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a la demandada.  
Paterna, 15 d'octubre de 2010.- La secretària judicial: María Macias Sánchez.
Diari Oficial de la Generalitat Valenciana


Sumari del DOGV 6212, del 23-02-2010 (2010/1694)

Ressenya de l'Acord de la Comissió Territorial d'Urbanisme de Castelló de 31 d'octubre de 2008, pel qual s'aprova definitivament el Pla especial de reserva de sòl per a estació depuradora al municipi de Borriol.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1694


Data del document
:   30-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Borriol
    * pla d'urbanisme

Ressenya de l'Acord de la Comissió Territorial d'Urbanisme de Castelló de 31 d'octubre de 2008, pel qual s'aprova definitivament el Pla especial de reserva de sòl per a estació depuradora al municipi de Borriol. [2010/1694]  
D'acord amb l'article 104.2.b de la Llei 16/2005, de 30 de desembre, urbanística valenciana (DOGV núm. 5467, de 31 de desembre de 2005) es publica la ressenya de l'Acord de la Comissió Territorial d'Urbanisme de Castelló de 31 d'octubre de 2008 publicat amb les normes urbanístiques aprovades en el Butlletí Oficial de la Província de Castelló número 154, del dia 22 de desembre de 2009.  
- Expedient 2007/0335. Aprovació definitiva del Pla especial de reserva de sòl per a estació depuradora al municipi de Borriol.  
Castelló de la Plana, 30 de desembre de 2009.- El secretari de la Comissió Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 6283, del 07-06-2010 (2010/6357)

Informació pública de l'aprovació de la modificació del projecte de construcció de la rotonda en la intersecció de la CV-505 (avinguda de la Llibertat) amb l'avinguda dels Drets Humans.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6357


Data del document
:   28-05-2010

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de l'aprovació de la modificació del projecte de construcció de la rotonda en la intersecció de la CV-505 (avinguda de la Llibertat) amb l'avinguda dels Drets Humans. [2010/6357]  
El Ple de l'Ajuntament d'Alzira, en sessió celebrada el dia 28 d'abril de 2010, va acordar aprovar la modificació del projecte de construcció de la rotonda en la intersecció de la CV-505 (avinguda de la Llibertat) amb l'avinguda dels Drets Humans, presentat per l'empresa Idom, SA, el 16 d'abril de 2010, que conté els canvis introduïts per la Diputació Provincial de València.  
Este acte posa fi a la via administrativa i contra ell es podrà interposar recurs potestatiu de reposició davant del mateix òrgan que el va adoptar, en el termini d'un mes comptat des de l'endemà de la recepció de la notificació o l'última publicació del present anunci; igualment pot impugnar-se directament davant de l'òrgan competent de la jurisdicció contenciosa administrativa, en el termini de dos mesos comptats des de l'endemà d'aquell en què reba la notificació de l'acord o la publicació del present anunci, sense perjuí que pot exercitar qualsevol altra acció que estime procedent.  
Alzira, 28 de maig de 2010.- L'alcalde accidental: José Luis Palacios Tórtola.
Diari Oficial de la Generalitat Valenciana


Sumari del DOGV 6403, del 23-11-2010 (2010/11936)

Citació per a comparéixer en el procediment de declaració d'absència número 1088/2010.
--------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11421


Organisme emissor
:   Jutjat de Primera Instància i Instrucció Número 5 de Llíria

Tipus de document
:   Anunci

Citació per a comparéixer en el procediment de declaració d'absència número 1088/2010. [2010/11756]  
Declaració d'absència 001088/2010  
De: Concepción Ramos Taberner.  
Procurador: José Joaquín Alario Mont.   
Contra: Andrés Adrián Tronchoni Ramos.  
Procurador/a: \_   
Mitjançant aquest edicte faig saber:   
Que en aquest Jutjat se segueix procediment amb el número 1088/2010, a instàncies de Concepción Ramos Taberner, representada pel procurador José Joaquín Alario Mont, per a la declaració d'absència d'Andrés Adrián Tronchoni Ramos, natural de Riba-roja de Túria i veí d'aquesta localitat, que té el darrer domicili al carrer del Barranc de les Monges, 36; nascut el dia 26 d'agost de 1961, casat, el qual es va absentar del seu domicili al juny de 2009, i el parador del qual s'ignora. Cosa que es fa pública perquè els qui puguen donar notícies del desaparegut puguen comparéixer al Jutjat i ser oïts.  
I perquè valga d'edicte de crida de forma deguda expedisc aquest edicte.  
Llíria, 30 de setembre de 2010.- El secretari: Miguel Ángel García Herrera.
Diari Oficial de la Generalitat Valenciana


Sumari del DOGV 6193, del 27-01-2010 (2010/227)

Ressenya de l'Acord de la Comissió Territorial d'Urbanisme d'Alacant de data 29 de gener de 2009, pel qual es supedita l'aprovació definitiva del Pla parcial del sector PP-34 Bulevard 4, promogut per Pladepro, SA del municipi de la Vila Joiosa i de la Resolució del director general d'Urbanisme de data 29 de setembre de 2009, per la qual es considera complit l'esmentat acord en els seus propis termes i es declara definitivament aprovat l'expedient. Expedient PL-04/2247. La Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/227


Data del document
:   23-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Vila Joiosa, la
    * pla d'urbanisme

Ressenya de l'Acord de la Comissió Territorial d'Urbanisme d'Alacant de data 29 de gener de 2009, pel qual es supedita l'aprovació definitiva del Pla parcial del sector PP-34 Bulevard 4, promogut per Pladepro, SA del municipi de la Vila Joiosa i de la Resolució del director general d'Urbanisme de data 29 de setembre de 2009, per la qual es considera complit l'esmentat acord en els seus propis termes i es declara definitivament aprovat l'expedient. Expedient PL-04/2247. La Vila Joiosa. [2010/227]  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'acord de la Comissió Territorial d'Urbanisme d'Alacant i de la resolució del director general d'Urbanisme, publicada juntament amb les normes urbanístiques aprovades en el Butlletí Oficial de la Província d'Alacant número 219, del dia 17 de novembre de 2009.  
Exp. PL-04/2247. La Vila Joiosa. Pla parcial del sector PP-34 Bulevard 4, promogut per Pladepro, SA.  
Alacant, 23 de novembre de 2009. El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6283, del 07-06-2010 (2010/6434)

DECRET 93/2010, de 4 de juny, del Consell, pel qual nomena registradora de la propietat, mercantil i de béns mobles per a proveir un registre vacant a la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6434


Data del document
:   04-06-2010

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * professió jurídica
    * cadastre

DECRET 93/2010, de 4 de juny, del Consell, pel qual nomena registradora de la propietat, mercantil i de béns mobles per a proveir un registre vacant a la Comunitat Valenciana. [2010/6434]  
Vist l'expedient instruït per a la provisió de registres vacants al territori de la Comunitat Valenciana en virtut del concurs ordinari convocat per Resolució de 12 de març de 2010, de la Direcció General dels Registres i del Notariat, i resolt per Resolució de la mateixa, de 5 de maig de 2010, d'acord amb el que establix el vigent Reglament Hipotecari, i tenint en compte el que disposa l'article 58 de l'Estatut d'Autonomia de la Comunitat Valenciana, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 4 de juny de 2010,  
DECRETE  
Article únic  
Nomenar, per a proveir el Registre de la Propietat, Mercantil i de Béns Mobles, vacant al territori de la Comunitat Valenciana, anunciat en l'esmentat concurs, la registradora que tot seguit s'indica:  
Paterna núm. 1, a la Sra. Marta Gozálbes y Fernández de Palencia, registradora de Castelló de la Plana núm. 5.  
Valencia, 4 de juny de 2010.  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA